
ZAJEDNICA ŠPORTSKIH UDRUGA

GRADA ĐAKOVA

[image: image1.png]



JAVNI NATJEČAJ
ZA PRIJAVU PROGRAMA I PROJEKATA U SPORTU 

ZA GRAD ĐAKOVO U 2027. GODINI
UPUTE ZA PRIJAVITELJE


Datum objave natječaja: 16.10.2026. godine
Rok za dostavu prijava: 01.12.2026. godine
Sadržaj

1. JAVNI NATJEČAJ ZA PRIJAVU PROGRAMA I PROJEKATA U SPORTU ZA GRAD ĐAKOVO U 2027. GODINI
1.1. 
Što se rješava ovim natječajem i zašto je on potreban ? .....................…………...….…..3
1.2.  
Ciljevi natječaja i prioriteti za dodjelu sredstava..............…..……..….….………...........3
1.3. 
Planirani iznosi i ukupna vrijednost natječaja…...…………...…….....…..….………….3
2. FORMALNI UVJETI NATJEČAJA
2.1.
Prihvatljivi prijavitelji: tko može podnijeti prijavu?...........................................................3
2.2.
Neprihvatljivi prijavitelji: tko se ne može prijaviti?...........................................................4
2.3.   Prihvatljive aktivnosti koje će se financirati putem natječaja…………………………….4
2.4. 
Prihvatljivi troškovi koji će se financirati ovim natječajem……   …….…………………4
2.5.
Neprihvatljivi troškovi.........................................................................................................4
3. KAKO SE PRIJAVITI?

3.1.
Dokumentacija za prijavu .……………………………………………………..................5
3.2.
Gdje poslati prijavu?............................................................................................................6
3.3.
Rok za slanje prijave………….…………………………………………………………...6
3.4.
Kome se obratiti ukoliko imate pitanja?...............................................................................6
4. PROCJENA PRIJAVA I DONOŠENJE ODLUKE O DODJELI SREDSTAVA…......….…….6
5. OBAVIJEST O DONESENOJ ODLUCI O DODJELI FINANCIJSKIH SREDSTAVA…...….7
6. DOSTAVA IZVJEŠĆA O PROVEDBI PROGRAMA/PROJEKTA …………………………  7

7. POPIS NATJEČAJNE DOKUMENTACIJE…............................................................................8
1. JAVNI NATJEČAJ ZA PRIJAVU PROGRAMA I PROJEKATA U SPORTU ZA GRAD ĐAKOVO U 2027. GODINI
1.1. Što se rješava ovim natječajem i zašto je on potreban ?
Grad Đakovo posjeduje bogatu sportsku tradiciju, osobito kada su u pitanju programi treninga i natjecanja sportaša, sport učenika i poticanje sportske rekreacije građana.

Prijedlogom Programa javnih potreba u sportu Grada Đakova postavljeno je nekoliko programskih ciljeva koji su definirani Statutom Zajednice.
Gradovi i ostale jedinice lokalne samouprave dužne su financirati lokalni sport i sportske udruge, a način financiranja reguliran je važećim zakonima Republike Hrvatske. Prema Zakonu o sportu lokalni sport se financira putem Zajednica sportskih udruga koje predlažu Program javnih potreba u sportu, a lokalna samoprava ga usvaja i financira iz proračuna.

1.2. Ciljevi natječaja i prioriteti za dodjelu sredstava

1.2.1.    Opći cilj ovog natječaja je dostava prijedloga programa i projekata sportskih udruga Grada Đakova kojima će povećati  kvalitetu života djece, mladeži te svih građana kroz provođenje sportskih programa treninga i natjecanja u sportskim klubovima grada, kroz programe sportske rekreacije građana, i na taj način omogućiti zdraviji život kroz razvoj sportskih aktivnosti Grada Đakova.
   
  1.2.2.  Specifični cilj ovog Poziva za dostavu projektnih prijedloga je unaprijediti mogućnosti i kvalitetu provođenja sportskih aktivnosti djece, mladeži i svih građana Grada Đakova, te na taj način ostvarivati ujedno politiku promicanja sporta na području Grada i šire.
1.3. Planirani iznosi i ukupna vrijednost natječaja

Ukupna količina financijskih sredstava iznosit će 695.000,00 eura koji će biti raspoređeni po programskim područjima. Najmanji iznos potpore je 1.000,00 eura , a najveći 250.000,00 eura.
Očekivani broj prijava: 34.

Planirani iznosi financijskih sredstava za 2027. godinu prema programskim područjima:

1. Sufinanciranje poticanja i promicanja školskog i predškolskog sporta       10.000,00 eura

2. Sufinanciranje treninga i natjecanja sportskih klubova

         680.000,00 eura

3. Sufinanciranje udruga od posebnog interesa




 5.000,00 eura
 

2. fORMALNI UVJETI NATJEČAJA

2.1. Prihvatljivi prijavitelji: tko može podnijeti prijavu?

Pravo podnošenja prijave programa imaju sportski klubovi i udruge, odnosno sve pravne osobe koje temeljem Zakona o sportu mogu obavljati sportsku djelatnost uz uvjet da imaju sjedište na području Grada Đakova ili prigradskih naselja, i punopravne su članice Zajednice športskih udruga Grada Đakova. Prijavitelji moraju ispuniti sve obveze iz prethodno sklopljenih govora sa Zajednicom , te su dužni dostaviti potvrde da se protiv prijavitelja, odnosno svih osoba ovlaštenih za zastupanje i voditelja projekta ne vodi kazneni postupak i nisu pravomoćno osuđeni za kaznena djela određena Uredbom. 
Prijavitelji moraju zadovoljavati sve uvjete propisane Statutom Zajednice, važećim zakonima RH koji se odnose na udruge, a trebaju priložiti dokumente propisane u članku 3. ovog Javnog natječaja. 
Prijavitelji moraju dostaviti potvrde da nemaju dugovanja s osnove plaćanja doprinosa za mirovinsko i zdravstveno osiguranje, plaćanje poreza te drugih davanja prema državnom proračunu i proračunu Grada Đakova, Zajednica športskih udruga Grada Đakova će prije potpisivanja ugovora o dodjeli financijskih sredstava izvršiti provjeru imaju li sportski klubovi i udruge dugovanja prema trgovačkim društvima u većinskom vlasništvu Grada Đakova. Oni klubovi i udruge koje imaju dugovanja prema trgovačkim društvima u većinskom vlasništvu Grada Đakova neće biti pozvane na potpis ugovora sve dok ne podmire dugovanja.

 2.2. Pravo prijave na natječaj nemaju:
2.2.1. Ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,
2.2.2. Udruge koje nisu upisane u Registar neprofitnih organizacija i Evidenciju pravnih osoba u sportu,
2.2.3. Strukovne udruge čiji rad/djelatnost nije direktno ili indirektno vezana za sport,
2.2.4. Udruge koje su nenamjenski trošile prethodno dodijeljena sredstva iz Programa javnih potreba u sportu Grada Đakova ,
2.2.5. Udruge koje su u stečaju ili je udruzi blokiran račun,
2.2.6. Udruge čiji je jedan od osnivača politička stranka. 
2.3.  Prihvatljive aktivnosti koje će se financirati putem natječaja:
1. Sufinanciranje poticanja i promicanja školskog i predškolskog sporta,
2. Sufinanciranje treninga i natjecanja sportskih klubova,

3. Sufinanciranje udruga od posebnog interesa za Grad Đakovo.

2.4.  Prihvatljivi troškovi koji će se financirati ovim natječajem:

      Podrazumijevaju se troškovi koji su neposredno povezani uz provedbu pojedinih aktivnosti  predloženog programa ili projekta kao što su: 

· troškovi najma dvorane, sportskih terena, sportskih objekata za održavanje treninga i natjecanja sportaša, kao i troškovi njihovog održavanja;
· troškovi stručnog rada trenera i sportskih djelatnika za provođenje programa;
· troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme;
· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene);
· izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta; 

· troškovi komunikacije (troškovi telefona, interneta i sl.) koji moraju biti specificirani;
· troškovi nabavke opreme nužne za provedbu projekta/programa koja mora biti specificirana po vrsti i iznosu; 

· ostali troškovi koji su izravno vezani za provedbu aktivnosti programa ili projekta.

2.5. U neprihvatljive troškove spadaju:

· troškovi kamata na dug;
· kazne, financijske globe i troškovi sudskih sporova;
· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
· troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
· kupnja rabljene opreme, strojeva i namještaja;
· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
· donacije u dobrotvorne svrhe;
· zajmovi drugim organizacijama ili pojedincima;
· ulaganja u kapital ili kreditna ulaganja, jamstveni fondovi;
· drugi troškovi koji nisu u neposrednoj povezanosti sa sadržajem i ciljevima projekta.

3. KAKO SE PRIJAVITI

3.1. Dokumentacija za prijavu sadrži slijedeće obrasce:

1. Opisni obrazac prijave (Prijava i opći podaci o nositelju programa)
Potrebno je u potpunosti ispuniti tablice na računalu , odnosno upisati sve tražene podatke.

2. Obrazac A-PJP 2027 - Treninzi i natjecanje sportaša u 2027. godini.

Potrebno je ispuniti tablicu za sve dobne kategorije i vrste redovitih natjecanja. Ono što je višak možete jednostavno obrisati, a ako je potrebno tablice možete proširiti. Potrebno je troškove natjecanja uskladiti s troškovima koji su za istu svrhu navedeni u obrascu PRS - SPORT 2027.
3. Obrazac B-PJP 2027 – Sportsko- rekreacijske aktivnosti  građana u 2027. godini
Popunjava Udruga za šport i rekreaciju Grada Đakova, a mogu i druge udruge ako će provoditi aktivnosti vezane uz rekreaciju građana. 
4. Izjava o točnosti  i istinitosti podataka (prijava programa)
5. Obrazac DF - Izjava o nepostojanju dvostrukog financiranja.
6. Zahtjev za izdavanje uvjerenja da se ne vodi kazneni postupak - za fizičke i pravne osobe

Ovaj obrazac potrebno je odnijeti u Općinski sud u Đakovu kako biste dobili uvjerenje da se protiv SVIH ODGOVORNIH OSOBA OVLAŠTENIH ZA ZASTUPANJE kluba/udruge kao i KLUBA/UDRUGE kao pravne osobe ne vodi kazneni postupak. 

7. Obrazac - Izjava o suglasnosti za uvid u kaznenu i prekršajnu evidenciju i preslike osobnih iskaznica
Potrebno je ispuniti obrazac za sve osobe koje su ovlaštene za zastupanje kluba/udruge i priložiti preslike osobnih iskaznica 

8.  Obrazac - Izjava o nekažnjavanju
Sve osobe koje su ovlaštene za zastupanje kluba/udruge moraju dostaviti potpisanu izjavu

9. Zahtjev za izdavanje potvrde o stanju duga - porezna uprava

Ovaj zahtjev potrebno je odnijeti u u Poreznu upravu kako biste dobili potvrdu o nepostojanju poreznog duga. Potvrdu se može dobiti i putem interneta (e-porezna).

10. Obrazac proračuna PRS - SPORT 2027.

Tablica u koju ćete unijeti sve predvidive prihode i rashode za 2027. godinu. U tablici se posebno iskazuje utrošak sredstava koje ćete planirati putem Zajednice. Tablica je napravljena u excelu i zbraja vrijednosti, tako da je treba isključivo popunjavati na računalu, a ne je pisati rukom. 
11. Privola za prikupljanje i obradu osobnih podataka
Napomena: obrasce od 12. do 16. ne dostavljate sada prigodom prijave za Javni natječaj, već kad budete trebali dostaviti izvješće u realizaciji programa, o čemu ćete biti pravovremeno obaviješteni.

12. Obrazac opisnog izvještaja OIS – SPORT 2027
13. Obrazac financijskog izvještaja FIS – SPORT 2027
14. Obrazac izvještaja o potrošnji proračunskih sredstava PROR – POT 2027.

15. Izjava o točnosti i istinitosti podataka (izvješće o realizaciji programa)
16. Potvrda o preuzetom izvještaju – FINA za prethodnu godinu
3.2. Gdje poslati prijavu?
              Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije. 

               Prijedlozi za provedbu Programa javnih potreba u sportu za Grad Đakovo za raspored sredstava na krajnjeg korisnika unutar programskog područja Financijskog plana javnih potreba u sportu dostavljaju se poštom preporučeno ili neposrednom dostavom, zaključno s 01.12.2026. godine.

Prijedlozi programa i projekata predaju se na adresu:
ZAJEDNICA ŠPORTSKIH UDRUGA GRADA ĐAKOVA
Matije Gupca 13
31400 Đakovo
ili u elektronskom obliku na e-mail: zsu.djakovo@gmail.com   
           (skenirani, potpisani i ovjereni pečatom).

s napomenom:

"ZA JAVNI NATJEČAJ ZA PRIJAVU  PROGRAMA I PROJEKATA U SPORTU ZA GRAD ĐAKOVO U  2027.GODINI“

3.3. Rok slanja prijave

Rok za prijavu na poziv  je 01.12.2026. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. 
Sve prijave poslane izvan roka neće biti uzete u razmatranje.
3.4. Kome se obratiti ukoliko imate pitanja

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu elektroničke pošte: zsu.djakovo@gmail.com i to najkasnije 3 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

4.  PROCJENA PRIJAVA I DONOŠENJE ODLUKE O DODJELI SREDSTAVA 
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA FORMALNE UVJETE NATJEČAJA

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo za provjeru formalnih uvjeta natječaja). 
Povjerenstvo za provjeru formalnih uvjeta natječaja utvrđuje: 

· je li prijava dostavljena na javni natječaj  u zadanome roku, 

· jesu li dostavljeni, potpisani i ovjereni svi obvezni obrasci,
· je li dostavljena sva obvezna popratna dokumentacija.
Nakon provjere svih pristiglih i zaprimljenih prijava u odnosu na formalne uvjete natječaja, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja.

Također, davatelj će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.
(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA 

Davatelj financijskih sredstava ustrojava Povjerenstvo za procjenu kvalitete/vrijednosti prijava.
Svaka pristigla i zaprimljena prijava ocjenjuje se temeljem kriterija za vrednovanje programa u sportu Grada Đakova, a koji su naznačeni u obrascima programa za koje se traži financiranje.

Prava iz Programa javnih potreba u sporta Grada Đakova sportski klubovi ostvarit će na osnovu stručno-programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih sportaša svih uzrasta (posebno mlađih uzrasta), te broj kategoriziranih sportaša od I. do VI. kategorije.

Kod planiranja i programiranja sportova u okviru Programa javnih potreba u sportu Grada Đakova za raspored sredstava na krajnjeg korisnika unutar programskog područja Financijskog plana javnih potreba u sportu u obzir će se uzeti specifičnost pojedinačnih sportova u odnosu na ekipne. 

Za kvalitetnije praćenje sportskog kluba u programu javnih potreba uz sportski rezultat, bitan će utjecaj imati postojanje svih dobnih kategorija unutar kluba, a koje su definirane pravilima nacionalnog saveza pojedinog sporta.

Klubovi u pojedinačnim sportovima koji su u zadnjem olimpijskom ciklusu kroz programe prepoznati kao sredine koje stvaraju vrhunske sportaše dodatno će se zaštiti. Podupirat će se klupske sredine koje stvaraju vlastite sportaše, a ne „kupovina kategoriziranih“ sportaša.

Sportske udruge od osobitog interesa za Grad Đakovo sufinancirat će se sukladno kvaliteti natjecanja i ukupno raspoloživim sredstvima u planu sredstava za sufinanciranje Programa javnih potreba u sportu Grada Đakova za 2027. godinu.

Sufinanciraju se prvenstveno programi sportskih klubova ili udruga koji su članice u Nacionalnom sportskom savezu, a nacionalni savez po mogućnosti treba biti član Hrvatskog olimpijskog odbora. 

Klub treba imati trenera s programom rada i sa stručnom kvalifikacijom. Treba imati organizirane termine za održavanje treninga, te (gdje je to primjenjivo) organizirani stručni rad s mlađim uzrastima (sportska škola ili ekipe  u treningu i natjecanju u mlađim dobnim kategorijama).
Glede sufinanciranja programa sportskih klubova s pojedinih planskih pozicija, bitno je podijeliti sportske programe prema kriteriju kvalitete, odnosno podijeliti sportske programe u kvalitetne razrede. Unutar te podjele razlikovat će se vrhunski sport od kvalitetnog sporta nacionalne, međužupanijske, županijske ili gradske razine, sportska rekreacija i sl.

Nakon što Povjerenstvo za procjenu kvalitete/vrijednosti prijava pregleda i ocjeni sve valjane prijave, konačni odluku o rasporedu sredstava na krajnjeg korisnika unutar programskog područja Financijskog plana javnih potreba u sportu sukladno članku 35. Statuta donosi Izvršni odbor Zajednice.
5.   OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja. Nakon toga Zajednica i klub/udruga sklapaju ugovor o sufinanciranju za one projekte koji budu odobreni. 
6. DOSTAVA IZVJEŠĆA O PROVEDBI PROGRAMA/PROJEKTA

Svi prijavitelji dužni su dostaviti izvješće o provedbi programa/projekta o ćemu će biti pravovremeno obavješteni. Zajednica može tijekom provodbe projekta, kao i po njegovom završetku zatražiti račune, ugovore i bankovne izvode koji dokazuju namjensko korištenje financijskih sredstava.

7.  popis natječajne dokumentacije - OBRASCI 

· Tekst javnog poziva - nije potrebno dostavljati uz prijavu
· Upute za prijavitelje - nije potrebno dostavljati uz prijavu
1. Opisni obrazac prijave (Prijava i opći podaci o nositelju programa)
2. Obrazac A-PJP 2027 - Treninzi i natjecanje sportaša u 2027. godini
3. Obrazac B-PJP 2027 - Sportsko-rekreacijske aktivnosti građana u 2027. godini.

4. Izjava o točnosti  i istinitosti podataka (prijava programa)
5. Obrazac DF - Izjava o nepostojanju dvostrukog financiranja 

6. Zahtjev za izdavanje uvjerenja da se ne vodi kazneni postupak – za fizičke i pravne osobe

7. Obrazac – Izjava o suglasnosti za uvid u kaznenu i prekršajnu evidenciju i preslike osobnih iskaznica

8. Obrazac - Izjava o nekažnjavanju
9. Zahtjev za izdavanje potvrde o stanju duga – Porezna uprava

10. Obrazac proračuna PRS - SPORT 2027.

11. Privola za prikupljanje i obradu osobnih podataka

12. Obrazac opisnog izvještaja OIS-SPORT 2027
13. Obrazac financijskog izvještaja FIS – SPORT 2027
14. Obrazac izvještaja o potrošnji proračunskih sredstava PROR – POT 2027
15. Izjava o točnosti  i istinitosti podataka (izvješće o realizaciji programa)

16. Potvrda o preuzetom izvještaju – FINA za prethodnu godinu

Udruge koje ne sudjeluju u sustavu natjecanja nisu u obvezi dostaviti Obrazac A.
Uz gore navedene obrasce potrebno je još dostaviti:

-  izvadak iz Registra udruga (preslika) Republike Hrvatske ili preslika važećeg Rješenja o   

  upisu u Registar udruga, odnosno potvrda da udruga djeluje u mandatu (može se naći na 

  internetu  https://registri.uprava.hr/#!udruge)
- presliku isprave kojom se dokazuje stručna osposobljenost osoba koje će realizirati 

  prijavljeni program (diploma o stručnoj osposobljenosti ili licenca za sve trenere)

- kopiju zapisnika sa zadnje sjednice Skupštine kluba/udruge
Predsjednik ZŠU Grada Đakova

                                                                                              Tomislav Drmić, univ.mag.oec.
U Đakovu, 16.10.2026.

